
Fuzzy logikán alapuló hőmérséklet szabályozó rendszer megvalósítása

A dolgozat célja, egy olya, a fuzzy logikán alapuló hőmérséklet szabályzó rendszer alkotása, mely képes mikrokontrolleren futni. A rendszer figyeli a külső és belső környezetet és ezek alapján változtatja az ablak és a fűtő-hűtő rendszer állapotát, a megfelelő belső körülmények eléréséhez. Az alap döntéshozó logikát a MATLAB Fuzzy Toolbox használatával hoztam létre, majd ezzel a logikával megegyező működésű kódot készítettem Arduino IDE platformon. Ilyen módon a döntéshozó rendszer futhatható volt mikrokontrolleren. A kódnak a helyes működését LabVIEW környezetet használva bizonyítottam. Maga a logika viselkedését MATLAB Simulink szimuláció segítségével vizsgáltam, melyhez viszonytási méréseket is végeztem. A végeredmény azt mutatja, hogy a rendszer megfelelően működik és képes tartani a kijelölt hőmérsékletet, amellett, hogy a levegő minősége is megfelelő a szobában, a legkülönbözőbb külső hőingások ellenére is.



